CELEX: 32008R0011
Language: mt
Date: 2008-01-08 00:00:00
Title: Regolament tal-Kummissjoni (KE) Nru 11/2008 tat- 8 ta’ Jannar 2008 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) fuq it-trażmissjoni tas-serji kronoloġiċi għat-tqassim reġjonali l-ġdid

9.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 5/13
            
         REGOLAMENT TAL-KUMMISSJONI (KE) Nru 11/2008
   tat-8 ta’ Jannar 2008
   li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) fuq it-trażmissjoni tas-serji kronoloġiċi għat-tqassim reġjonali l-ġdid
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1059/2003 tal-Parlament Ewropew u tal-Kunsill tas-26 ta’ Mejju 2003 dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS) (1), u partikolarment l-Artikolu 5(5) tiegħu,
   Billi:
   
               (1)
            
            
               Ir-Regolament (KE) Nru 1059/2003 jikkostitwixxi l-qafas legali għall-klassifikazzjoni reġjonali ta’ l-UE sabiex tkun tista’ tinġabar, tiġi kkompilata u distribwita statistika reġjonali armonizzata fil-Komunità.
            
         
               (2)
            
            
               L-Artikolu 5(5) tar-Regolament (KE) Nru 1059/2003 jipprovdi li meta ssir emenda lill-klassifikazzjoni NUTS, l-Istat Membru kkonċernat għandu jibgħat lill-Kummissjoni s-serji kronoloġiċi għall-klassifikazzjoni reġjonali l-ġdida biex jibdlu d-data mibgħuta diġà. Il-lista ta’ serji kronoloġiċi u t-tul tagħhom għandhom jiġu speċifikati mill-Kummissjoni hija u tqis il-fattibilità tal-provvista tagħhom. Dawn is-serji kronoloġiċi għandhom jiġu pprovduti fi żmien sentejn mill-emenda għall-klassifikazzjoni NUTS.
            
         
               (3)
            
            
               Ir-Regolament (KE) Nru 1059/2003 ġie emendat mir-Regolament (KE) Nru 1888/2005 (2) minħabba l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja ma’ l-Unjoni Ewropea u bir-Regolament (KE) Nru 105/2007.
            
         
               (4)
            
            
               Il-miżuri previsti f’dan ir-Regolament huma skond l-opinjoni tal-Kumitat tal-Programm ta’ Statistika, stabbilit bid-Deċiżjoni tal-Kunsill 89/382/KEE, Euratom (3),
            
         ADOTTAT DAN IR-REGOLAMENT:
   Artikolu 1
   L-Istati Membri għandhom jibagħtu lill-Kummissjoni s-serji kronoloġiċi għall-klassifikazzjoni reġjonali l-ġdida skond il-lista speċifikata fl-Anness.
   Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Jannar 2008.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 154, 21.6.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 105/2007 (ĠU L 39, 10.2.2007, p. 1).
   
      (2)  ĠU L 309, 25.11.2005, p. 1.
   
      (3)  ĠU L 181, 28.6.1989, p. 47.
   
      ANNESS
      Is-sena tal-bidu rikjesta skond il-qasam ta’ l-istatistika
      
                  Qasam
               
               
                  NUTS livell 2
               
               
                  NUTS livell 3
               
            
                  Agrikoltura
               
               
                  2007
               
               
                   
               
            
                  Demografija
               
               
                  1990
               
               
                  1990
               
            
                  Il-kontijiet Reġjonali
               
               
                  1999
               
               
                  1999
               
            
                  Kontijiet domestiċi
               
               
                  1999
               
               
                   
               
            
                  Edukazzjoni
               
               
                  2007
               
               
                   
               
            
                  Saħħa - kawżi ta’ mewt
               
               
                  1994
               
               
                   
               
            
                  Saħħa - Infrastruttura
               
               
                  2000
               
               
                   
               
            
                  Stħarriġ tal-Forza tax-Xogħol
               
               
                  2000
               
               
                   
               
            
                  Impjiegi, Qgħad
               
               
                   
               
               
                  2000
               
            
                  Riċerka u Żvilupp
               
               
                  2003
               
               
                   
               
            
                  Stħarriġ Strutturali tan-Negozju
               
               
                  2007
               
               
                   
               
            
                  Turiżmu
               
               
                  2000
               
               
                  2005
               
            
                  Trasport bit-triq
               
               
                   
               
               
                  2007
               
            
                  Trasport - ferrovija
               
               
                  2005
               
               
                   
               
            
                  Trasport bil-kanali interni
               
               
                  2007
               
               
                   
               
            
                  Ambjent - statistika ta’ l-iskart
               
               
                  2004
               
               
                   
               
            
                  Ambjent - oħrajn
               
               
                  2003